Public procurement notice: Contract Notice
Published: 2016-09-20
Buyer: Finansministeriet, den centrale finans- og kontraktafdeling (CFCD)
Country: MK
Contract type: Works
Procedure: Open procedure
CPV classification: 45233121: Main road construction work | 45233124: Arterial road construction work
Submission deadline: 2016-12-20
EU fund: ESF

Technical requirements: MK-Skopje: Ipa — Anlæggelse af vejstrækning mellem Gradsko og Drenovo-udfletningen som en del af vejkorridor X-d
Bemærk, at tildelingen af kontrakten sker på betingelse af forudgående indgåelse af en finansieringsaftale, som ikke ændrer delene i udbudsproceduren. (Dette vil eksempelvis være tilfældet, hvis det oprindeligt fastsatte budget er anderledes, eller hvis tidsrammen for, arten af eller betingelsen for gennemførelsen er ændret). Hvis ovenstående betingelse ikke opfyldes, vil den ordregivende myndighed enten opgive udbuddet eller annullere tildelingsproceduren, uden at ansøgere eller tilbudsgivere er berettigede til at kræve nogen form for kompensation.
Kommissionens gennemførelsesafgørelse af 17.12.2014 om vedtagelse af et flerårigt handlingsprogram for den tidligere jugoslaviske republik Makedonien om miljø- og klimatiltag og transport for årene 2014-2016 (C(2014) 9850 final).
Formålet med dette projekt er anlæggelse af en ny motortrafikvej fra Gradsko til Drenovo-udfletningen som en del af vejkorridor X-d. Den faktiske længde af denne strækning er 15,5 km.
Kontrakten for bygge- og anlægsarbejder skal ske i overensstemmelse med FIDIC-kontraktvilkår (»rød bog« — første udgave 1999, kontraktvilkår). Bygge- og anlægskontrakten vil omfatte aktiviteter vedrørende: anlæggelse af ny vejbane af en længde på 15,5 km, anlæggelse af 5 nye viadukter af en længde på 70–200 m, 2 udfletninger, 4 underføringer, 4 overføringer, flere stenkister og rørunderføringer, afvanding, opstilling af vejskilte og vejafmærkning.
Kontrakten skal sikre, at bygge- og anlægsarbejderne er i overensstemmelse med alle detailprojekteringens krav, de tekniske kvalitets- og kvantitetsstandarder, arbejdets fremskriden, implementeringen af miljømæssige kriterier i løbet af renoverings- og mangelansvarsperioden.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning — et konsortium — af ansøgere), der faktisk er etableret i en medlemsstat i Den Europæiske Union eller i et valgbart land eller territorium som angivet i Europa-Parlamentets og Rådets forordning (EU) nr. 236/2014 af 11.3.2014 om fælles regler og procedurer for gennemførelse af instrumenterne til finansiering af Unionens optræden udadtil for det gældende instrument, hvorunder kontrakten finansieres (se endvidere punkt 23 nedenfor). Deltagelse er ligeledes åben for internationale organisationer. Alle leverancer under denne kontrakt skal have oprindelse i 1 eller flere af disse lande. De må dog have oprindelse i ethvert land i tilfælde, hvor prisen for de varer, der skal indkøbes, er under 100 000 EUR pr. indkøb.
Tilbudsgivere skal fremlægge en underskrevet erklæring, vedlagt formularen til afgivelse af bud på bygge- og anlægskontrakter, om, at de ikke befinder sig i nogen af situationerne anført i afsnit 2.3.3 i den »Praktiske vejledning«.
Tilbudsgivere kan kun afgive 1 bud pr. parti. Bud på dele af et parti vil ikke blive taget i betragtning. Alle tilbudsgivere kan i deres bud anføre, at de kan tilbyde en rabat, såfremt deres bud accepteres for mere end 1 parti. Tilbudsgiverne må ikke fremkomme med et alternativt bud ud over det bud, de afgiver på de bygge- og anlægsarbejder, der kræves i udbudsmaterialet.
Tilbudsgiverne skal ved afgivelsen af bud stille en tilbudsgaranti på 600 000 EUR. Denne garanti vil blive frigivet til ikkevalgte tilbudsgivere, så snart udbudsproceduren er afsluttet, og til den eller de valgte tilbudsgivere ved alle parters underskrivelse af kontrakten.
Den valgte tilbudsgiver vil blive anmodet om at stille en udførelsesgaranti på 10 % af kontraktværdien, når kontrakten underskrives. Denne garanti skal stilles sammen med returneringen af den kontrasignerede kontrakt senest 30 dage efter, at tilbudsgiveren har modtaget kontrakten underskrevet af den ordregivende myndighed. Såfremt den valgte tilbudsgiver ikke kan stille en sådan garanti inden for denne frist, vil kontrakten blive erklæret ugyldig, og en ny kontrakt kan opstilles og sendes til den tilbudsgiver, der har afgivet det økonomisk næstmest fordelagtige og overensstemmende bud.
Et obligatorisk informationsmøde vil blive afholdt 2.11.2016 (13:00) ved Public Enterprise for State Roads, Dame Gruev str. No 14, 1000 Skopje, DEN TIDLIGERE JUGOSLAVISKE REPUBLIK MAKEDONIEN. Alle omkostninger i forbindelse med deltagelse skal afholdes af tilbudsgiverne.
Som bevis for deltagelse vil tilbudsgivere modtage et certifikat for deltagelse, som skal vedlægges buddet.
Buddene skal vedstås i en periode på 90 dage, regnet fra udløbet af fristen for afgivelse af bud. Under særlige omstændigheder kan den ordregivende myndighed, før gyldighedsperioden er udløbet, anmode om, at tilbudsgiverne forlænger gyldigheden af bud for en specifik periode.
Implementeringsperioden for opgaverne omfattet af denne kontrakt er 730 kalenderdage fra påbegyndelsesdatoen. Herefter følger en mangelsansvarsperiode på 730 kalenderdage.